**Anexă la Dispoziția nr.66/07.07.2022**

**UAT COMUNA MĂNĂȘTIUR**

**JUDEȚUL TIMIȘ**

**DECLARAȚIE**

**PRIVIND ASUMAREA AGENDEI DE INTEGRITATE ORGANIZAȚIONALĂ LA NIVELUL COMUNEI MĂNĂȘTIUR, JUDEȚUL TIMIȘ**

În temeiul Hotărârii Guvernului nr. 1269/2021 privind aprobarea Strategiei naționale anticorupție 2021-2025 și a documentelor aferente acesteia,

**PRIMARUL COMUNEI MĂNĂȘTIUR , JUDEȚUL TIMIȘ,**

în calitate de autoritate executivă la nivelul UAT Comuna Mănăștiur, județul Timiș, cu rol de a asigura respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a ordonanţelor şi hotărârilor Guvernului, a hotărârilor consiliului local,

asumându-și responsabilitatea respectării viziunii, misiunii și principiilor generale ale Strategiei Naționale Anticorupție 2021-2025,

recunoscând importanța îndeplinirii obiectivelor și măsurilor Strategiei Naționale Anticorupție 2021-2025, precum și a respectării mecanismului de monitorizare a strategiei,

reafirmând angajamentul de a-și îndeplini îndatoririle ce îi revin în legătură cu respectarea și aplicarea măsurilor și standardelor aferente promovării unui climat de integritate și transparență instituțională la nivelul UAT Comuna Mănăștiur, județul Timiș,

**ADOPTĂ PREZENTA DECLARAȚIE**

privind asumarea **agendei de integritate organizațională** la nivelul UAT COMUNA MĂNĂȘTIUR, JUDEȚUL TIMIȘ, având ca prioritate implementarea cadrului legislativ anticorupție aferent perioadei 2021-2025, cu următoarele obiective generale:

1. Creșterea gradului de implementare a măsurilor de integritate la nivelul Primăriei Comunei Mănăștiur, județul Timiș;
2. Reducerea impactului corupției asupra cetățenilor;
3. Consolidarea managementului instituțional și a capacității administrative pentru prevenirea și combaterea corupției;
4. Consolidarea integrității și transparenței instituționale.

**PRIMARINTERIMAR ,**

[**Rus Ioan**](https://primariamanastiur.ro/primaria/structura/persoana/rus-ioan_24)

....................................

(semnătura)

Data.07.07.2022